ไฟแนนซ์ทูเดย์
&nbsp;
21 ส.ค. 2554

....ช.ชดา
ใบสมัครผู้ว่าการ ธปท. โดนส่งถึงมือบอร์ดแบงก์ชาติแล้ว มีมือโปรสมัคร 4 คน คือ ดร.ประสาร ไตรรัตน์วรกุล กรรมการผู้จัดการ ธนาคารกสิกรไทย ดร.บัณฑิต นิจถาวร รองผู้ว่าการ ธปท. ธีระชัย ภูวนาถนรานุบาล เลขาธิการ ก.ล.ต. ซึ่งทั้งสามคนเป็นลูกหม้อแบงก์ชาติ ส่วนคนที่ 4 เป็นใคร ดร.กบ อำพน กิตติอำพน ยืนยันว่าไม่ใช่ตัวเองเพราะไม่ได้ส่งใบสมัครสักนิด เป็นบอร์ดน่ะดีแล้ว
...l...หาก ดร.ประสาร ตัวเก็งไปนั่งเก้าอี้ผู้ว่าการแบงก์ชาติ เต็งหนึ่งว่าที่เอ็มดีแบงก์กสิกรไทย กฤษฎา ล่ำซำ รองกรรมการผู้จัดการ ก็จะถูกโปรโมต แต่เจ้าตัวขอเวลาอีก 3 เดือนเพื่อทำใจ และให้เวลาพี่ปั้น บัณฑูร ล่ำซำ ซีอีโอแบงก์ หารือกับบอร์ดแบงก์ให้เรียบร้อยเสียก่อนด้วย
...l... นานๆ พบกันที นายแบงก์รุ่นเก๋าส์ จุลกร สิงหโกวินท์ อดีตกรรมการผู้จัดการ ธนาคารเอเชีย ผู้หันไปทำธุรกิจเหล็กและเตรียมผลักบริษัทเข้าจดทะเบียนในตลาดหลักทรัพย์ เร็วๆ นี้ คุณจุลหัวเราะขำๆ ว่า ใครจะไปรู้ว่าราคายางจะขึ้นไปถึงกิโลกรัมละร้อยบาท สมัยได้มรดกสวนยางที่ จ.นครศรีธรรมราช หลายร้อยไร่ ราคายางต้วมเตี้ยมที่กิโลกรัมละ 1819 บาท เลยขายทิ้งซะให้เข็ด วันนี้ปาเข้าไปกิโลกรัมละร้อยบาท ทำเอาเข็ดจริงๆ
...l...นายแบงก์แฟนบอลทีมชาติอังกฤษอย่างเหนียวแน่น มีอยู่ 2 คน คือ สุภัค ศิวะรักษ์ ซีอีโอธนาคารซีไอเอ็มบี ไทย และ อภิชาติ เกษมกุลศิริ รองกรรมการผู้จัดการใหญ่ ธนาคารสินเอเซีย ที่ตั้งใจจะตามดูทีมชาติอังกฤษทุกแมตช์ แม้ไม่มี เดวิด เบคแฮม ก็ตาม ด้วยเหตุผลว่า ผู้ชายเขาดูบอล ไม่ได้ดูนักบอลครับ 
...l...นายแบงก์ผู้พิสมัยการวิ่งอย่าง บุญทักษ์ หวังเจริญ ซีอีโอแบงก์ทหารไทย ถึงไม่ใช่แฟนบอลอังกฤษ แต่ต้องพาคณะผู้บริหารจากไอเอ็นจีผู้ถือหุ้นแบงก์และลูกค้าบินไปดูบอลคู่ อังกฤษกับแอลจีเรีย ถึงแอฟริกาใต้ เพราะเป็นผู้สนับสนุนหลักอย่างเป็นทางการในประเทศไทย ช.ชดา ในฐานะคนเคยไปแอฟริกาใต้มาแล้ว ขอเตือนว่าอย่าเห็นว่าเช้าๆ อากาศดีออกไปจ๊อกกิ้ง ให้จำขึ้นใจประเทศนี้มีอาชญากรรมสูงที่สุดในโลกค่ะ